钦定古今图书集成/明伦汇编/官常典/第760卷 > 潘集 周卜年 朱玮 傅日炯 赵景麟
## 钦定古今图书集成/明伦汇编/官常典/第760卷 > 潘集 周卜年 朱玮 傅日炯 赵景麟

张君正　、邹钦尧　、邹之琦

按：《明外史朱大典传》：“集字子翔，闻同里王毓蓍先刘
宗周殉义死，为文祭之，袖二石及所著诗文，自沉渡
东桥下。卜年，字定夫，闻毓蓍集死，作《五噫歌》，饮酣至
海滨，持一简付牧竖曰：‘家人来问，以此示之’。遂赴海
死。顷之，父追至，发简读之，乃嘱其弟立后事也。父号
哭曰：‘儿死诚当，但尸不可得，如何’？明日，怒涛涌尸上”
冠履不失。玮字鸿儒，郡城失赋《绝命词》，潜往深塘自
沉死。日炯，字中黄，受业刘宗周之门。江上师溃，赴池
死。景麟闻绍兴破，整巾服，怀所作文走谒先圣，赴泮
池死。君正城破，夜入明伦堂缢死。钦尧、之琦，皆赴水
死。

===丘祖德　麻三衡　沈寿荛　吴太平　阮善===

长　：阮恒　、刘鼎甲　、胡天球　、冯百家、

按《明外史》本传：“祖德，字念修，成都人。崇祯十年进士。
授宁国推官，以才调济南，用荐超擢佥事，分巡东昌。
山东土寇猖獗，帝因给事中张元始言，令祖德及东
兖道李恪专任招抚，寇多解散。十五年，调官沂州。其
冬，用兵部尚书张国维荐，擢右佥都御史，巡抚保定。
十六年，罣察典解职候勘。事白，以故官代王永吉抚”
山东。京师覆，贼遣使招降，祖德斩之，谋发兵拒守。会
中军梅应元叛，率部卒索印，祖德乃南奔福王。时御
史沈宸荃劾祖德及河道总督黄希宪轻弃封疆，诏
削籍提讯。久之，获释，而成都亦陷，无家可归，流寓宁
国。金声起兵绩溪，祖德与宁国举人钱龙文，诸生麻
三衡、沈寿荛等各举兵应之。时郡城已失，祖德驻华
阳，三衡驻稽亭，他蜂起者又十馀部。约其攻郡城，不
克，寿荛阵殁。祖德退还山中，被获。磔死，其子亦死。越
四日，三衡军败，亦死。三衡字孟璿，布政使溶孙也。与
同邑沈寿荛、梅朗中、铜陵沈士柱并有声，以诗酒自
豪。兵既起，旁近吴太平、阮善长、阮恒、刘鼎甲、胡天球、
冯百家与俱起，号“七家军”，皆诸生也。每战，三衡执大
刀陷阵，战败被执，赋诗死。太平等亦死。寿荛，字景山，
都督有容子。